open-index/open-wikipedia-markdown huggingface dataset:
Car (bille)

***Car*** er en slekt av biller i gruppen snutebiller (Curculionoidea) som bare finnes på den sørlige halvkulen. De hører til gruppen av snutebiller med rette, ikke knebøyde, antenner. Artene lever på busker og trær i sypressfamilien (Cupressaceae). Navnet Caridae brukes også om en gruppe av reker.

## Utseende
Små, avlange, sylindriske, gjerne lyst brunrøde snutebiller. Snuten er nokså lang og tynn. Kroppen har spredte, oppstående børstehår.

## Utbredelse
Slekten er utbredt i Australia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[Caridae]]** Thompson, 1992
****** Slekten *[[Car (bille)|Car]]* Blackburn, 1897 - 5 arter, Australia
******* *[[Car condensatus]]* Blackburn, 1897
******* *[[Car cylindrirostris]]* Voss, 1932
******* *[[Car intermedius]]* Lea, 1926
******* *[[Car pini]]* Lea, 1911
******* Én hittil ubeskrevet art

## Eksterne lenker
* 

'
Beit El

**Beit El** eller **Beth El** (hebraisk בית אל, er en israelsk bosetning og en iraelsk lokalkommune sentralt på den okkuperte Vestbredden. Bosetningen ble grunnlagt i 1977. Folketallet er over 6000.(2013) Beit El ligger i guvernementet Ramallah og al-Bireh og blir, likesom de andre israelske bosetningene på Vestbredden, regnet som ulovlig etter folkeretten.

## Referanser


## Eksterne lenker
* Bet El's nettsider   på hebraisk
Venjum-ætten

**Venjum-ætten** eller **Venjum-ætta** var en norsk adelsslekt i Hafslo og Sogndal i middelalderen. Slekten var da etablert som en del av den norske adelen. Men på 1600-tallet gikk Venjum-ætten ned i bondestanden og dette skjedde etter en rekke interne konflikter og tapet av politisk makt.   

## Slekt fra vikingtiden
Venjum-ætta var en av de eldre lokale adelsfamilier i Norge. Disse familiene hadde ofte røtter tilbake til vikingtiden og var knyttet til de gamle godsbesittelsene i området. Venjum-ætten hadde store jordeiendommer i Hafslo, Luster og Sogndal, og deres rikdom stammet fra jordbruk og mest trolig handel. 

Sagnet sier at Venjum-ætta hadde en stridshammer av stål fra vikingtiden. Den skal ha blitt  brukt til å drepe Ivar Dapi som var en av kong Sverre sysselmenn. Denne stridshammeren tilhører nå museet i Kaupanger.

## Fremtredende familie
På 1500-tallet var Venjum-ætta en av de mest fremtredende i Indre Sogn. De hadde store jordeiendommer og hadde stor innflytelse på lokal samfunnsutvikling. Denne posisjonen hadde de i flere århundre. De giftet seg inn i "Dall/Slee"-ætten i Sogndal, som også var en adelig slekt med riddere og mulig forbindelse til Smør-ætta.

## Bondestanden
På 1600-tallet begynte Venjum-ætta å falle på rangstigen. Ætta ble svekket etter økonomiske nederlag, interne konflikter, strid med styresmaktene og mindre politisk innflytelse.  

Venjum-ættens forfedre er vanskelig og spore, men vi kan forvente at dei stammer fra "Olav Erlandsen i Hafslo" som var en adelsmann på 1300 tallet. Historien til denne slekten er spennende med tanke på Gamle "Sogndal" og dens opprinnelse under vikingtiden. En må anta at slekta hadde større betydning da enn på 1600 tallet.

De danske kongene på 1500-1700- tallet tok makten fra middelalderens adel i Norge. Dette gjaldt også  Venjum-ætta. 

## Referanser
Shani-Livne

**Shani-Livne** (hebraisk: לִבְנֶה) er en  israelsk bosetning sør i Judeafjellene på den okkuperte Vestbredden. Deler av landsbyen ligger på den andre siden av den grønne linjen - våpenstillstandslinjen etter den arabisk-israelske krig i 1948 - og derfor i selve Israel. Bosetningen ble, sammen med de andre israelske bosetningen på Vestbredden, regnet som ulovlig etter folkeretten.

Livne ble grunnlagt i 1982. Den ligger i utkanten av Yatirskogen, sør for Hebron. Innbyggerne flyttet inn i permanente hus i 1989 og navnga stedet til minne om Shani Shacham, sønn av et tidligere medlem som ble drept i kamp.

I 2006 hadde Shani-Livne et folketall på 416.

## Referanser
Or HaNer

**Or HaNer** (hebraisk: אוֹר הַנֵּר) er en kibbutz sør i Israel. Den ligger rett utenfor Gazastripen, nær Sderot i Sørdistriktet i Israel. Navnet er hentet fra Sanhedrin-avtalen i den babylonske Talmud.

Landsbyen ble grunnlagt i 1955–57 som en gård som tilhørte selskapet *Yitzur UFitu'ah*. Grunnleggene var fra Gordoniya-, Dror- og HeHalutz-bevegelsene, de fleste immigranter fra Argentina og Chile. Mange kom fra kibbutzen Giv'ot Zaid.

Nabokibbutzen i øst, Bror Chail, har felles bussholdeplass med Or HaNer på hovedveien mellom Beer Sheva og Askalon. 

Landsbyen ble grunnlagt på landområdet som tilhørte den avfolkede arabisk-palestinske landsbyen Najd.

I 2012 hadde den 612 innbyggere.
## Referanser
Vestre folkebad

**Vestre folkebad** er en tidligere offentlig badeanstalt ved Hospitalsløkkan i Trondheim som stod ferdig i 1899 og som ble stengt da Sentralbadet stod ferdig oppført i 1960.

## Historie
Folkebadet var byens andre offentlige bad etter Østre folkebad, som i sin tur ble åpnet i 1892 ved Innherredsveien. Pådriverne bak å etablere et tilsvarende bad i vestbyen var på privat initiativ fra Trondhjems Brændevinssamlag og Selskabet for Trondhjems Bys Vel, men bystyret vedtok i 1896 at badet skulle reises som kommunalt anlegg. Eiendommen ved Batterigata 4a ble sammen med naboeiendommene i Hospitalsløkkan 20 kjøpt opp av Trondheim kommune fra Trondhjems Hospital. Naboeiendommene ble på samme tid benyttet til utbygging av Hospitalsløkkan vognhall og sekundærstasjon. 

Byggingen av badet tok til i 1897 og stod ferdig oppført i 1899. Bygningen var i nyromansk stil med hjørnetårn og var tegnet av arkitektene Lars Solberg og Johan Christensen. Vestre folkebad var bygget etter finsk mønster og hadde både dusj, badstue, karbad og dampbad, som i begynnelsen kostet ti øre per bad. 

Statistikk fra de første årene viser at Vestre folkebad først og fremst var besøkt av menn med 73% av besøkene og at det i 1903 ble levert  bad. Folkebadene i Trondheim var i tillegg til å være hygienefremmende også sosiale treffpunkt og på midten av 1900-tallet var disse godt besøkt, med over  badende gjester totalt i 1947, hvorav  av disse var ved Vestre folkebad. Besøkstallene avtok deretter nærmere 1960-tallet.

Badet var i bruk til 1960 da Sentralbadet åpnet i Prinsens gate. Vestre folkebad ble revet 1973 og eiendommen ble brukt som parkeringsplass til midten av 1980-tallet, da den ble omregulert til lekeplass som benyttes av Løkkan barnehage.

## Bildegalleri

Fil:Hospitalsløkkan (ca. 1960) (3995214832).jpg|Hospitalsløkkan med Vestre folkebad, ca. 1960
Fil:Hospitalsløkkan (ca. 1970).jpg|Hospitalsløkkan med Vestre folkebad, ca. 1970


## Referanser


## Litteratur
*
*
The Sisterhood of the Traveling Pants 2

***The Sisterhood of the Traveling Pants 2*** er en amerikansk romantisk komediefilm fra 2008. Filmen er en oppfølger til ''The Sisterhood of the Traveling Pants'' fra 2005.

## Handling
Bridget Vreeland, Lena Kaligaris, Tibby Rollins og Carmen Lowell er bestevenner og har nettopp fullført sitt første år på college. Men de skal tilbringe sommerferien hver for seg. Bridget oppdager at faren hennes hadde gjemt brev fra bestemoren Greta fra henne, og hun godtar ikke at dette var for å beskytte henne. Hun reiser til Tyrkia for å delta i en arkeologisk utgraving, ledet av professor Nasrin Mehani. Men å finne rester av en kvinne som døde på samme alder som Bridgets mor, gjør Bridget trist.

Etter å ha lest bestemorens brev, forlater Bridget gravplassen for å reise til Alabama. Hun oppdager at moren hennes, som begikk selvmord, nektet for å ha depresjon eller noen andre psykiske problemer i det hele tatt.  Greta forteller Bridget at moren hennes var syk, og at selvmordet hennes ikke var farens feil. Men Bridget mener at moren hennes burde ha holdt seg i live for hennes skyld, og hun føler seg lite elsket og forlatt på grunn av dette. Greta forteller at morens kjærlighet til Bridget var den eneste årsaken til at hun valgte å leve så lenge som hun gjorde. Det gjør Bridget etter hvert klarer å forsone seg med faren sin.

## Skuespillere
* Amber Tamblyn som Tibby Rollins
* Alexis Bledel som Lena Kaligaris
* America Ferrera som Carmen Lowell
* Blake Lively som Bridget Vreeland
* Michael Rady som Kostas Dounas
* Leonardo Nam som Brian McBrian
* Jesse Williams som Leo
* Tom Wisdom som Ian
* Lucy Hale som Effie Kaligaris, Lenas yngre søster
* Rachel Nichols som Julia Beckwith
* Shohreh Aghdashloo som Professor Nasrin Mehani
* Blythe Danner som Greta Randolph, bestemoren til Bridget
* Rachel Ticotin som Christina
* Ernie Lively som Franz Vreeland, Bridgets far
* Carly Rose Sonenclar som Katherine Rollins
* Maria Konstandarou som Yia Yia, bestemoren til Lena
* Kyle MacLachlan som Bill Kerr

## Referanser


## Eksterne lenker
*
Baissorhynchus

***Baissorhynchus*** er en utdødd slekt av biller i gruppen snutebiller (Curculionoidea). Disse billene levde i mesozoikum. 

## Utbredelse
Arten levde i nedre Kritt (125-112 millioner år før nåtid) og er kjent fra lokaliteter i Russland.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (Infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[Ithyceridae]]** 
****** Underfamilien Eccoptarthrinae Arnoldi, 1977 - kjent fra mesozoikum
******* Stammen †Baissorhynchini Zherikhin, 1993
******** Slekten †***Baissorhynchus*** Zherikhin, 1977 - én art
********* †*[[Baissorhynchus tarsalis]]* Zherikhin, 1977

## Eksterne lenker
*
Zikim

**Zikim** eller **Ziqim** (hebraisk: זִיקִים) er en kibbutz i det sørlige Israel. Det ligger tett ved Gazastripen og ikke langt fra kysten, og er det av Hof Ashkelon Regional Council i Negev i Sørdistriktet.

## Historie
Kibbutzen ble etablert i 1949 på land som hadde tilhørt den fraflyttede palestinske landsbyen Hiribya, av en gruppe unge rumenske jøder som hadde tilhørt Hashomer Hatzair før de ankom Palestinamandatet i 1947.

Det var lite med jødisk bosetning i Negevørkenen den gang, slik at enhver nytt sted med bosetting ble betraktet som et lysgnist (*zik*) i ødemarken. Den senere historiker Michael Har-Segor, kom på navnet mens han satt fengslet i Romania for sin aktivitet i Hashomer Hatzair. Han sier at han oversatte et sitat fra Aleksandr Pusjkin til hebraisk: «Fra gnister skal det oppstå flamme».

Zikim tiltrakk seg medlemmer av Hashomer Hatzair hele verden, og etterhvert også fra Sør-Amerika. Den britiske (ikke-jødiske) skuespilleren Bob Hoskins arbeidet som frivillig i Zikim i 1967.

I 2006 traff en Qassam-rakett avfyrt fra nordlige Gaza en madrassfabrikk i Zikim. Islamic Jihad hevdet å ha stått bak rakettangrepet. 

Den 11. aeptember 2007 traff en rakett avfyrt fra Bait Lahiya en treningsbase for Israels forsvar i Zikim kalt Bahad 4; 50 soldater ble såret. Deretter ble det bygget flere og sterkere sikringssteder i betong rundt om i kibbutsen og ved busskoldeplasser. Nesten alle hus fikk bunkerslignende rom. 

I juli 2014 forsøkte fem væpnede palestinere å komme inn i Israel via stranden ved kibbutz Zikim. De ble drept av israelske soldater som åpnet ild.

Under Hamas' angrep på Israel i oktober 2023 ble Zikim åsted for heftige kamper.

## Økonomi
Viktigste jordbruksprodukter er mango og avokado. Zikim har også en av Israels størrste melkegårder. Det viktigste industrproduktet er polyuretan, produsert i kibbutzfabrikken *Polyrit*.

## Kjente personer
* Bob Hoskins
* Peretz Kidron
* Hagai Zamir

## Referanser


## Eksterne lenker
*
*Offisiell nettside
Gaziantep Oğuzeli lufthavn

**Gaziantep Oğuzeli internasjonale lufthavn**  (tyrkisk: *Gaziantep Oğuzeli Uluslararası Havalimanı*) er en sivil lufthavn utenfor byen Gaziantep, Tyrkia.

Den ble åpnet i 1976, og befinner seg 20&nbsp;km fra byen. arbeidet med å utvide lufthavnen startet i 1998, og i 2006 fikk den status som internasjonal lufthavn. Terminalbygningen dekker et areal på 5&nbsp;799 m2 og har parkeringsplass for 400 biler.
Mama ŠČ!

«**Mama ŠČ!**» (i betydningen *mamma, hysj!*) er en sang fra 2023 med det kroatiske sjokkrock-bandet Let 3. Sangen er skrevet av bandmedlemmene Damir Martinović og Zoran Prodanović, og den ble utgitt 20. januar 2023 på Dallas Records. Sangen vant den kroatiske sangkonkurransen *Dora 2023* og var Kroatias bidrag i Eurovision Song Contest 2023 i Liverpool i Storbritannia.

## Om sangen
«Mama ŠČ!» ble skrevet av Let 3, et kroatisk rockeband som er kjent for sine provokative tekster og sjokkerende konsertopptredener. Teksten til sangen har flere skjulte meninger, og gjør narr av diktatorer og verdensledere. Tittelen kan henvise til Russland, siden «ŠČ» (norsk uttale: *sjtsj*) kan henvise til den kyrilliske bokstaven Щ. Tittelen kan derfor tolkes som «Mor Russland». En av verselinjene lyder «mamma kjøpte en traktor», noe som kan referere til da Russlands president Vladimir Putin i 2022 fikk en traktor i 70-årsgave fra sin næreste allierte, Belarus' president Aleksandr Lukasjenko. En annen verselinje lyder: «den lille psykopaten, den lille, gale psykopaten», uten at bandet har spesifisert hvem eller hva de sikter til. Sangen har også flere referanser til aktuelle sikkerhetspolitiske hendelser. I et intervju med kroatisk media uttalte bandet at «ŠČ» er hentet fra «den første bokstaven i det eldste alfabetet i verden», og at sangen «sender et budskap til alle som tror planeten er leketøyet deres, og som ønsker å kontrollere alle som dukker».

Lørdag 11. februar 2023 vant sangen den kroatiske sangkonkurransen *Dora 2023*, Kroatias uttak til Eurovision Song Contest. Som vinner ble sangen Kroatias bidrag til Eurovison Song Contest 2023. Konkurransen har strenge regler mot politiske budskap i tekster og bidrag, men arrangøren EBU godkjente bidraget for deltakelse i Eurovision Song Contest.

Kroatia deltok i semifinale 1 tirsdag 9. mai 2023. Der endte sangen på en åttendeplass og kvalifiserte seg til finalen, der «Mama ŠČ!» ble nummer 13 av 26.

## Listeplasseringer

## Referanser
Dolev

**Dolev** (hebraisk: דולב, דֹּלֶב. betyr *[[platan]]*) er en kollektiv, israelsk bosetning på den okkuperte Vestbredden. Den ligger nær Jerusalem og er i israelsk forstand underlagt Mateh Binyamin regionale kommune. I 2007 var folketallet 1&nbsp;100. Bosetningen er, likesom de andre israelske bosetningene på Vestbredden, ansett som ulovlig etter folkeretten.

Dolev ble grunnlagt av fem familier under Sukkot i 1983. Den ble oppkalt etter den nærliggende Nahal Dolev.

Dolev ligger nordvest for Ramallah.
## Referanser


## Eksterne lenker
*http://www.binyamin.org.il/?CategoryID=146&ArticleID=220
Reidar Nydal

**Reidar Nydal** (1925–2004) fra Brandsøy var en norsk fysiker og professor. 

Han ledet fra 1960 Laboratoriet for radiologisk datering ved NTH.

Nydal ble cand. real. ved universitet i Oslo i 1953, og ble dr. philos.  i 1968.

Han ble utnevnt til professor II i fysikk med fagområde radiologisk datering i 1986.

Internasjonalt var han særlig kjent for sine studier av den radioaktive karbonisotopen C-14 i atmosfæren etter prøvesprengningene med kjernefysiske våpen på 50-og 60-tallet. Nydals arbeide ble nevnt av Linus Pauling i hans nobelforedrag i 1963, og i nekrologen i *Radiocarbon* sies «His famous paper in *Journal of Geophysical Research* (1968) represents a milestone in this field.»

## Referanser
Adana Şakirpaşa lufthavn

**Adana lufthavn** eller **Adana Şakirpaşa lufthavn** (tyrkisk: *Adana Havalimanı*)  er en internasjonal lufthavn som er lokalisert i Adana i Tyrkia. Lufthavnen tjener hovedsakelig regionen Kilikia og i en mindre grad provinsene som omgir Kilikia, grunnet dens innenlands flytrafikk og flere flyvinger til internasjonale destinasjoner. Med 5.1 millioner passasjere i 2019, er den Tyrkias sjette travleste lufthavn. Den ble åpnet i 1937, og er den eldste lufthavnen som fortsatt er i sivil tjeneste.

## Referanser
Solens rike (film)

***Solens rike*** (originaltittel *Empire of the Sun*) er en amerikansk film av Steven Spielberg fra 1987.

Filmen er basert på den selvbiografiske romanen fra 1984 (på norsk i 1989) med samme navn av J.G. Ballard. Musikken til filmen ble komponert av John Williams. Den ble nominert til seks Oscar-priser.

## Handling
Jamie Graham en britisk skolegutt i øvre middelklasse som nyter den privilegerte tilværelsen ved Shanghai International Settlement. Men etter det japanske angrepet på Pearl Harbor begynner Japan å okkupere bosetningen deres. Samtidig som Graham-familien forsøker å komme seg ut av byen, blir Jamie adskilt fra foreldrene sine i det påfølgende kaoset. Jamie tar seg tilbake til huset deres, i den tro at de kommer tilbake før eller senere. Etter lang tid alene, og etter å ha spist opp den lille maten som var igjen, våger han seg tilbake til byen.

Når han kommer tilbake blir Jamie overrasket over å se lys i familiens hjem, og tror at foreldrene hans endelig har kommet tilbake. Men han oppdager snart at huset har blitt okkupert av japanske soldater. Jamie blir deretter sendt til en interneringsleir i Suzhou. Det er nå 1945, og det nærmer seg slutten på Stillehavskrigen. Til tross for terroren og de dårlige leveforholdene i leiren, overlever Jamie ved å etablere et vellykket handelsnettverk - som til og med involverer leirens sjef, sersjant Nagata. Dr Rawlins. Fangeleirens britiske lege blir en slags farsfigur for Jamie. Men leiren blir snart evakuert, og fangene blir nødt til å marsjere gjennom villmarken. Mange av dem dør etter hvert av tretthet, sult eller sykdommer.

## Skuespillere
* Christian Bale som Jamie Graham
* John Malkovich som Basie
* Miranda Richardson som Mrs. Victor
* Nigel Havers som Dr. Rawlins
* Joe Pantoliano som Frank Demarest
* Leslie Phillips som Maxton
* Masatō Ibu som sersjant Nagata.
* Emily Richard som Mary Graham, Jamies mor
* Rupert Frazer som John Graham, Jamies far
* Peter Gale som Mr. Victor
* Takatarō Kataoka som en kamikaze-pilot
* Ben Stiller som Dainty.
* Robert Stephens som Mr. Lockwood
* Guts Ishimatsu som sersjant Uchida
* Burt Kwouk som Mr. Chen
* Paul McGann som løytnant Price
* Marc de Jonge som Mathieu
* Eric Flynn som en britisk fange
* James Greene som en britisk fange
* Paula Hamilton som en britisk fange
* Tony Boncza  som en britisk fange
* Peter Copley som en britisk fange

## Referanser


## Eksterne lenker
*
Den nye moskéen (Malatya)

**Den nye moskéen** (tyrkisk: *Yeni Cami*), opprinnelig kalt **Hacı Yusuf Taş Mosque**, var en moské i Malatya i Tyrkia. 

Den opprinnelige moskéen brente ned under en brann i Malatya Bazaar i 1889. Den ble gjenstand for en ny brann i 1890 før den ble reparert. Rekonstruksjonen begynte i 1893 og den ble skadd under et jordskjelv den 3. mars 1893. Den ble gjenoppbygd frem til 1913.

Den gjenoppbygde moskéen ble skadd i et jordskjelv i 1964 og ble ødelagt under jordskjelvet i Tyrkia og Syria 2023.

## Referanser
Frigjøringsmoskéen

**Frigjøringsmoskéen** (tyrkisk: *Kurtuluş Camii*), tidligere **St. Maria katedralen** eller **kirken til den hellige Guds mor** (armensk: Սուրբ Աստուածածին Եկեղեցի, *Surp Asdvazdadzin Egeghetsʿi*), er en moské som befinner seg i distriktet Tepebaşı i Şahinbey, Gaziantep i Tyrkia. 

Moskéen ble opprinnelig bygd som en armensk apostolisk kirke, men ble omdannet til en stall etter folkemordet på armenerne. Den ble senere omdannet til et fengsel.

## Referanser
Småsøte

**Småsøte** (*Comastoma tenellum*) er en ett- eller toårig urt i søterotfamilien.

Den blir 3–15 cm høy. Fra den grunnstilte bladrosetten vokser det flere tynne stengler som ikke er forgrenet lenger oppe. Rosettbladene er skjeformede til elliptiske. Oppover stengelen sitter det 1–4 par smalere stengelblad. Blomstene er små, 4–6 mm, firetallige og sitter enkeltvis på lange stilker. De er som regel himmelblå eller fiolette, men kan være hvit- eller gulaktige.

Småsøte har en vid, sirkumpolar utbredelse i fjell- og tundraområder på den nordlige halvkule og vokser fra Arktis sørover til Marokko, Himalaya og sørvestlige USA.

I Norge er småsøte en ganske sjelden, bisentrisk fjellplante med et sørlig utbredelsesområde fra Finse til Røros, og et nordlig område fra Børgefjell til Porsanger. Den vokser på tørr, kalkrik grusjord i naturlige enger og grasheier, i beitemark og setervoller, og dessuten hyppig på tørre veikanter.

Småsøte har tidligere stått på Norsk rødliste, men i utgaven for 2021 er arten vurdert som *livskraftig*. I rødlista for Svalbard er derimot småsøte vurdert som *sterkt truet* på grunn av begrenset utbredelse.

## Referanser


## Eksterne lenker
*
Tyropeon

**Tyropeon** (fra των τυροποιων) eller ***Tyropoiondalen*** eller ***Ostemakerdalen*** er den eneste av de innfylte dalsenkene innenfor Gamlebyen i Jerusalem som fortsatt kan anes.
## Beskrivelse
Den løp fra nord fra Nablus Road og inn i byen ved Damaskusporten og rett ned forbi og vest for Klagemuren, og ned i dalsøkket i sør, til Hinnomdalen. 

I de eldste tider bestod Jerusalems område av flere mer eller mindre frittstående høyder, og mellon dem var det løpende dalganger. Disse er imidlertid blitt innfylte, først og fremst ved avlagringene fra alle de ødeleggelser som byen i århundrenes løp har gjennomlevd. Det gjenstår bare den dalgang som hos Josefus bærer det greske navnet *Tyropoion*, nåværende *[[El-Wad]]*. Den er også den en til stor del igjenfylt senke i nord-sørlig retning, som opprinnelig delte byen i en østlig og en vestlig halvdel. 

Dalen var dyp, og flere broer førte over den. Viktigst var Sionbroen, som antagelig var den vanlige forbindelsen mellom kongepalasset på Sionfjellet og Jerusalems tempel på Moriafjellet. Broen ble revet av romerne den 11. september 70, under den første jødisk-romerske krig. Restene av den herodianske broen er den såkalte Robinsons bue, oppdaget i 1839 av den amerikanske bibelforskeren Edward Robinson, der den stikker litt ut fra tempelveggen ved Klagemuren.

Den østlige landtungen dannet flere avsatser, hvorav en stor i midten, nåværende *[[Charam es-Serif]]*, og deretter mot Ofel (*Ophel* på kartene til høyre) og Sion, nåværende *[[Ed-Dura]]*.

Navnet «Ostemakerdalen» forefinnes ikke i Bibelen.  

På kobberrullen fra Qumran kalles dalen på hebraisk *den ytre dal* (3Q15 col.8, l. 4). Navnet  των τυροποιων = tōn tyropoiōn) kan muligens han begynt som en urgammel feiloversettelse fra hebraisk til gresk. semittiske språk benytter sanne rot for *ytre* og *frysing* (som innebærer stivning).

## Litteratur
* Easton, Matthew George (1897): «Tyropoeon Valley». *Easton's Bible Dictionary* (New and revised ed.). T. Nelson and Sons.

## Referanser
Malatya Erhaç lufthavn

**Malatya Erhaç lufthavn** (tyrkisk: *Malatya Havalimanı*)  er en milliær og sivili lufthavn i Malatya, Tyrkia. Lufthavnen åpnet i 1941, og befinner seg 34 km utenfor Malatya.
Københavnerskolen (teologi)

**Københavnerskolen** (også kjent som **bibelsk minimalisme**) er en disiplin innenfor bibelsk eksegese som behandler Bibelen som ren mytisk litteratur snarere enn som historieskrivning. 

Innenfor dette paradigmet skal arkeologien brukes til rekonstruksjon av historien, og Bibelen har ingen verdi i den sammenheng. Det er i motsetning til visse tilnærmelser til *Bibelen og historien*, som ser historisk verdi i hele eller deler av Bibelen, især i deler av Det Gamle Testamente. 

Minimalistiske forskere daterer alle eller de fleste bøker i Det Gamle Testamente århundrer senere enn de fleste andre forskere. De ser det som en litterær frembringelse snarere end som en muntlig beretning, som er blitt videreformidlet og så skriftliggjort. Nøkkelpersoner som settes i forbindelse med *Københavnerskolen* er Thomas L. Thompson, Niels Peter Lemche, Keith Whitelam og Philip Davies.

## Referanser


## Eksterne lenker
*Philip Davies (2005), "The Origin of Biblical Israel"  , *The Journal of Hebrew Scriptures*, Volume 5, Article 17.
Aller kjæresten min

***Aller kjæresten min*** er en norsk novellefilm for TV fra 1976. Manuset var basert på en novelle av Maria Gripe og Kay Pollak. Den var oversatt og tilrettelagt for film av Kirsten Bråthen Kristensen, som også var regissør.

## Handling
Anders og Eva er forelsket i hverandre, men det er vanskelig å si det.

## Medvirkende
*Unni Hoff
*Kjell Arne Bakke Jørgensen
*Bente Børsum
*Knut Risan
*Barn fra Furuset skole i Oslo

## Stab
*Åge Moen – lys
*Arne Raanaas – lyd
*Kari Parsli – dekor
*Svein Wilhelm Ramberg – rekvisitter
*Beate Berntsen – kostymer
*Wenche Fjeld – sminke
*Astrid Stake – produksjonssekretær

## Eksterne lenker
*
Maraton-EM i padling 2023

**Maraton-EM i padling 2023** blir arrangert i Slavonski Brod i Kroatia fra 13. til 16. juli 2023.

## Referanser


## Eksterne lenker
*
EM i orientering 2023

**EM i orientering 2023** ble arrangert i Verona og Vicenza i Italia fra 3. til 7. oktober 2023.

## Medaljevinnere

### Menn

### Kvinner

### Blandet

## Referanser


## Eksterne lenker
*
U17-VM i bandy for kvinner 2023

**U17-VM i bandy for kvinner 2023** var det åttende U17-VM i bandy for kvinner og ble arrangert fra 24. til 26. februar 2023 i Oslo i Norge.

Kampene ble spilt på Bergbanen ved Ullevaal Stadion, med seks innledende kamper på 2×30 minutter og finale på 2×45 minutter.

## Resultater
### Gruppespill

### Finale

## Referanser


## Eksterne lenker
*
Jarsteinen (Tromsø)

**Jarsteinen** er en gate i den sørlige delen av bydelen Hamna i Tromsø, den går mellom Hamnavegen i vest og Dreggen i øst.

Navnet Jarsteinen ble vedtatt i 1992.

## Referanser
TV-året 1923

**TV-året 1923** er en oversikt over hendelser, program og fødte TV-personligheter i 1923.

## Hendelser
*  Desember − Charles Francis Jenkins demonstrerte for første gang telegrafisk overføring av bevegelige bilder ved hjelp av en mekanisk innretning kalt *phantoscope*. Overføringen gikk fra Washington til marinestasjonen i Anacostia. Det ble sendt 48-linjers bevegelige silhuettbilder, 16 bilder i sekundet.
*  29. desember − Vladimir Zworykin søkte patent i USA på et helelektronisk TV-system, den første forløperen til det elektriske skannings-TV-kameraet. Patentet blir ikke innvilget før i 1938 etter betydelige revisjoner og patentinterferenshandlinger.

## Fødsler
* 4. mars − Patrick Moore, britisk amatørastronom og tv-kommentator.
* 6. mars − Ed McMahon, amerikansk komiker, annonsør og programleder.
* 22. april − Aaron Spelling, amerikansk film- og TV-produsent.
* 26. mai − James Arness, amerikansk skuespiller.

## Referanser
Kath Soucie

**Kath Soucie** (født 20. februar 1967) er en amerikansk stemmeskuespiller, kjent for å være stemmen til blant annet Lola Sprett i *[[Looney Tunes]]*, Fifi og Snufse i *[[Tiny Toon Adventures]]*, Dexter og Dee dees mor i *[[Dexters Laboratorium]]*, Tuffy i omtrent alt av *[[Tom og Jerry]]*-serier og filmer siden 2010, Morgana i *[[Darkwing Duck]]*, og Sally i *[[Sonic the Hedgehog (TV-serie)|Sonic the Hedgehog]]*.

## Referanser


## Eksterne lenker
* 
*
Charlie Adler

**Charles Michael Adler** (født 1956) er en amerikansk stemmeskuespiller. Han er kjent for å være stemmen til blant annet Sigurd Sprett i *[[Tiny Toon Adventures]]*, Ku, Kylling og den Røde fyren i *[[Ku og Kylling]]* og J.R. Bavian i *[[E.G. Vesel]]*.

## Referanser


## Eksterne lenker
* 
* 
*
Tress MacNeille

**Teressa Claire MacNeille** (født 1951) er en amerikansk skuespiller, stemmeskuespiller og sanger. Hun er kjent for å blant annet være stemmen Siri Sprett i *[[Tiny Toon Adventures]]*, Dot Warner i *[[Animaniacs]]*, Snipp og Fiksi i *[[Snipp og Snapp – Redningspatruljen|Snipp og Snapp Redningspatruljen]]*, og Dolly Duck i diverse Disney-filmer og -serier siden 1999.

## Referanser


## Eksterne lenker
* 
* 
*
Joe Alaskey

**Joseph Francis Alaskey III** (1952–2016) var en amerikansk stemmeskuespiller og stand-up-komiker.

Han var kjent for å være stemmen til *[[Looney Tunes]]*-karakterer som Snurre Sprett, Daffy Duck, Pelle Pigg, Sylvester, Pip, Elmer Midd, Barte-Sam, Hannibal Hanefar, Stinkdyret Pepe, Marvin Marsmann, Speed Gonzales, Per Ulv og Taz. Han var også stemmen til Jappy Duck i *[[Tiny Toon Adventures]]*.

## Referanser


## Eksterne lenker
*
Don Messick

**Donald Earle Messick** (1926–1997) var en amerikansk stemmeskuespiller. Han var kjent for å være stemmen til blant annet Scooby-Doo, Bumly/Muttley i *[[Wacky Races]]* og *[[Råttesen og Bumly]]*, Gomle i *[[Tiny Toon Adventures]]* og Droopy i *[[Tom & Jerry Kids]]* og *[[Mesterdetektiven Duppe]]*.

## Referanser


## Eksterne lenker
* 
* 
*
Richard Kind

**Richard Bruce Kind** (født 1956) er en amerikansk skuespiller, komiker og manusforfatter. Han er kjent for å være stemmen til blant annet Tom i *[[Tom & Jerry setter byen på hodet]]*, Molt i *[[Innsiden ut]]* og Van i *[[Biler (film)|Biler]]* og *[[Biler 2]]*.

## Referanser


## Eksterne lenker
* 
*
Chris Wedge

**John Christian Wedge** (født 1957) er en amerikansk filmprodusent og tegnefilmanimatør.

Han er kjent for å være regissør på filmene *[[Istid (film)|Istid]]*, *[[Robotene]]*, *[[Epic]]* og *[[Monster Trucks]]*, og hadde også stemmen til ekornet Scrat i *Istid*-filmene. Wedge var med på å grunnlegge Blue Sky Studios.

## Referanser


## Eksterne lenker
* 
* 
*
Junior-EM i skiskyting 2023

**Junior-EM i skiskyting 2023** ble arrangert i Madona i Latvia fra 15. til 19. februar 2023.

## Program

## Resultater
### Menn

### Kvinner

### Miks

## Se også
* Junior-VM i skiskyting 2023
* VM i skiskyting 2023
* EM i skiskyting 2023

## Referanser


## Eksterne lenker
*
VO

**VO**, eller **Vo**, har flere betydninger:

## Personer
* Synne Vo er artistnavnet til Synne Vorkinn (f. 1998), norsk sanger og låtskriver

* Võ Nguyên Giáp (1911&ndash;2013), vietnamesisk general, innenriksminister i Hồ Chí Minhs regjering, senere forsvarsminister
* Võ Chí Công (1912&ndash;2011), vietnamesisk president
* Võ Văn Kiệt (1922&ndash;2008), vietnamesisk politiker og statsmann
* Võ Thanh Tùng (f. 1985), vietnamesisk parasvømmer 

## Forkortelser
* VO – Voksenopplæring, opplæringstilbud tilpasset voksne
* VO – Verneombud, valgt person i en bedrift eller organisasjon som skal se til at virksomheten ivaretar arbeidstakernes helse, miljø og sikkerhet
* VO – Virksomhetsoverdragelse, overføring av en virksomhet, eller del av virksomhet til ny eier
* VO – Virksomhetsområde, betegnelse på avdeling i en større bedrift med egen virksomhetsdrift
* VO – Militær forkortelse for varslingsordre

## Andre betydninger
* VO - Alternativ prefiks til ICAO-flyplasskode for India

## Sovjetiske filmer med ''vo'' i tittel
* *[[Vo imja Rodiny]]*, en sovjetisk film (1943)
* *[[Vo imja zjizni]]*, en sovjetisk film (1947)
* *[[Otroki vo Vselennoj]]*, en sovjetisk film (1975)
* *[[Poljoty vo sne i najavu]]*, en sovjetisk film (1983)
Karl Ludwig von Grünne

**Karl Ludwig von Grünne** (eller **Grünne von Pinchard**) (1808–1884) var en østerriksk general og greve.

## Familie
Han ble født i Wien. På farssiden tilhørte han en greveslekt med militære tradisjoner. På morssiden stammet han fra en adelig embedsmannsfamilie i de østerrikske Nederlandene. Moren var hoffdame for prinsesse Henrietta av Nassau-Weilburg, som var gift med general og erkehertug Karl av Østerrike, som i sin tur stod hans far nært.

Han hadde to søstre; Rosalie (1805–1841) ble gift med prins Karl Johann av Liechtenstein, sønn av fyrst Johann I Josef av Liechtenstein, mens Zoe (1810–1894) ble gift med general og greve Karl von Wallmoden-Gimborn.

Selv giftet han seg i 1831 med grevinne Karoline zu Trauttmansdorff-Weinsberg, som kom fra en mektig høyadelsslekt.

## Karriere
Han sluttet seg som 20-åring til kavaleriet i den keiserlige østerrikske armé, som løytnant i farens ułanregiment. Sent i 1843 ble han oberst i 2. husarregiment, i tjeneste ved det keiserlige hoff i Wien. I 1847 ble Grünne utnevnt til overhoffmester (*Obersthofmeister*) og geheimeråd. Da den unge keiser Franz Josef kom på tronen i revolusjonsåret 1848, var Grünne således blant hans nærmeste rådgivere ved hoffet.

Grünne hadde sympati for den ungarske uavhengighetsbevegelsen, som i 1867 skulle få store innrømmelser ved *[[Ausgleich]]*, som etablerte «dobbelmonarkiet» Østerrike-Ungarn.

Grünne fikk grad av generalmajor i 1848 og feltmarskalkløytnant i 1850. Fra 1850 var Grünne keiserens generaladjutant og sjef for et nytt keiserlig militærkanselli. Han mente at arméen skulle «kommanderes, ikke administreres», og han sørget for at kanselliet tok de fleste militærfaglige avgjørelser, mens generalstaben satt igjen mest med tekniske og vitenskapelige saker, og sivil innflytelse via Krigsministeriet ble begrenset til ren administrasjon. Etter at general og friherre Anton Csorich gikk av som krigsminister i 1853, ble arméen i praksis styrt fra militærkanselliet. Grünne fikk mye av skylden for østerrikernes nederlag i krigen mot Frankrike og Sardinia i 1859, og keiseren avskjediget ham.

Grünne fikk en stilling som stallmester ved Den spanske rideskolen og som kaptein i keisergardens gendarmeri. Han trakk seg helt tilbake i 1875.

I 1883 ble han utnevnt til medlem av overhuset i det østerrikske riksrådet (parlamentet) på livstid, men var ofte fraværende på grunn av sykdom. Han døde året etter.

## Referanser
EM i terrengløp 2023

**EM i terrengløp 2023** ble arrangert i Brussel i Belgia den 10. desember 2023.

## Senior, menn (9 km)
### Individuelt

### Lagkonkurranse

## Senior, kvinner (9 km)
### Individuelt

### Lagkonkurranse

## U23, menn (7 km)
### Individuelt

### Lagkonkurranse

## U23, kvinner (7 km)
### Individuelt

### Lagkonkurranse

## U20, menn (5 km)
### Individuelt

### Lagkonkurranse

## U20, kvinner (5 km)
### Individuelt

### Lagkonkurranse

## Blandet stafett

## Referanser


## Kilder
* european-athletics.com: 29th SPAR European Cross Country Championships

## Eksterne lenker
*
Lægreid

**Lægreid** er et norsk stedsnavn og etternavn. Etymologisk viser navnet til en lavere del av landformen eid og gjerne navngitt relativt til et høyere liggende område, Hæreid eller Hægreid. Lægreid har flere betydninger:

## Geografi
* Lægreid – ei bygd ved Eidfjord i Hardanger

## Personer
* Arild Ingar Lægreid (f. 1949), lokalpolitiker (Ap) og ordfører 
* Aslak Martin Lægreid (f. 1948), lokalpolitiker (H) og varaordfører
* Bjørn Lægreid Ingvaldsen (f. 1962), forfatter
* Cato Lægreid (f. 1981), frikjører
* Erling Lægreid (1939&nadash;2011), journalist og forfatter
* Haldor Lægreid (f. 1970), artist
* Olav Lægreid (f. 1975), advokat 
* Per Lægreid (f. 1949), statsviter og professor
* Stian Lægreid (f. 1978), black metal-gitarist, kjent under artistnavnet «Skagg»
* Sturla Holm Lægreid (f. 1997), skiskytter
Paul Julian

**Paul Hull Julian** (født 1914, død 1995) var en amerikansk lydeffekt-artist, illustratør og stemmeskuespiller hos Warner Bros.

Han er kjent for å ha gitt stemme til Bippe Stankelbein i form av hans «Beep-Beep» og tunge lyd. Lydeffekten brukes fortsatt i dag i moderne *[[Looney Tunes]]*-serier og -filmer.

## Referanser


## Eksterne lenker
* 
*
VM i alpint 2023 – Lagkonkurranse

**Lagkonkurransen under [[VM i alpint 2023]]** ble avholdt 14. februar 2023 i Méribel.

## Seeding
De deltakende nasjonene ble seedet i henhold til den sammenlagte nasjonscupstillingen før verdensmesterskapet.

Lag med grønn bakgrunn deltok i lagkonkurransen.

## Resultater

## Referanser


## Eksterne lenker
* Offisiell resultatside
Jens Martin Gammelby

**Jens Martin Gammelby** (født 1995) er en dansk fotballspiller som spiller for .

## Referanser


## Eksterne lenker
*
VM i skiskyting 2023 – Normaldistanse menn

**20 km normaldistanse for menn** under VM i skiskyting 2023 ble arrangert 14. februar 2023.

## Resultat
Rennet startet 14.30.

## Referanser
Zara Cecilie Leite

**Sara Cecilie Leite** (født 2001), kjent som **Zara Cecilie Leite**, er en norsk programleder for NRKs ungdomsprogram *[[Unormal (TV-program)|Unormal]]*.

## Karriere
Leite begynte sin karriere på YouTube i januar 2016, hvor hun lagde livsstilvideoer. Senere i karrieren sin oppdaget hun TikTok, hvor hun fikk gjennomslag med nesten  følgere. Fredag 2. juli 2021 ble det offisielt at Zara Cecilie Leite  ble ansatt som programleder for NRK *Unormal*. Hos NRK leder hun *Unormal* sammen med Lydia Torsvik Gieselmann. Leite utviklet også en podcasten Baksnakk i samarbeid med NRK, og Lydia. Både på NRK *Unormal* og *Baksnakk* tar Leite opp flaue historier fra eget liv. I 2021 var Leite også med på TV-serien, *Hvem er best på Reality?* som var filmet med Stian Sandø, og Lydia Torsvik Gieselmann.

Dette gjorde at Leite ble nominert til «Årets talent» i Prix Radio 2022 og deltok i sesjonen *Møt årets talenter*.

I 2023 har Leite dukket opp på NRK P3 hvor hun og Lydia snakker om ulike problemstillinger, og hjelper lyttere med problemene deres.

## Referanser


## Eksterne lenker
* 
*
Susanna Alakoski

**Susanna Alakoski** (født 1962) er en finsk-svensk forfatter.

Debutromanen *Svinalängorna* kom ut i 2006 og fikk Augustprisen samme år. Boken handler om Leena, som vokste opp på 1960-tallet i den svenske byen Ystad i et boligområde som ble kalt *Svinalängorna* – betegnelsen kan oversettes til «Svinebrakkene». Beboerne i området var stort sett lavinntektsfamilier; mange av dem var finske immigranter, i likhet med Lenas familie. Romanen ble senere filmatisert; langfilmen *[[Skyggesiden]]* hadde premiere høsten 2010. Filmen var regissert av Pernilla August, og vant Nordisk råds filmpris i 2011.

Alakoski har senere mottatt en rekke andre utmerkelser for sine bøker.

## Bibliografi

* 2006: *[[Svinalängorna]]*
* 2010: *Håpas du trifs bra i fengelset*
* 2011: *Dagens Harri*
* 2012: *Guldfisken*
* 2012: *Oktober i Fattigsverige*
* 2013: *Dagens skräckis*
* 2015: *April i Anhörigsverige*
* 2015: *Hej Kungen!*
* 2016: *Omsorgen* (novelle)
* 2017: *Laina och Fåglarna* (dramatiskt verk)
* 2019: «Bomullskvartetten» 1: *Bomullsängeln* (roman) – norsk oversettelse: *Bomullsengelen* (2023)
* 2021: «Bomullskvartetten» 2: *Londonflickan* (roman) – norsk oversettelse: *Londonjenta* (2024)
* 2021: *Glöm varifrån* (essay), i: Tidskriften ESSÄ
* 2021: *Göra socialpolitik* (essay), i: Socialvetenskaplig tidskrift nr 4 2021
* 2022: *Via Dolorosa* (radionovelle, for Sveriges Radio P1)
*2022: *Gestaltade erfarenheter i biografi, vittneslitteratur och litteratur* (essay), i: Socialvetenskaplig tidskrift Nr 3-4 2022
*2024: *Lex fattigdom* (essay), i: Socialvetenskaplig tidskrift Nr 3-4 2024
*2024: «Bomullskvartetten» 3: *Dotterdottern* (roman) – norsk oversettelse *Barnebarnet* (2024)
*2025: *Ett fragmentariskt textilt arv och tomrummet som drivkraft, Modearv* (essays) – om klær, kulturarv og samfunn

## Filmatiseringer

* 2010: *[[Skyggesiden]]*

## Referanser


## Eksterne lenker
Jeff Bergman

**Jeffrey Bergman** (født 1960) er en amerikansk stemmeskuespiller. Han er kjent for å spille stemmen til diverse karakterer i *[[Looney Tunes]]* og Hanna-Barbera.

## Eksterne lenker
* 
*
Eric Bauza

**Eric Bauza** (født 7. desember 1979) er en canadisk-amerikansk stemmeskuespiller og komiker.

Han er kjent for å være stemmen til blant annet Stimpy i *Ren and Stimpy "Adult Party Cartoon"* og diverse Looney Tunes karakterer som Snurre Sprett, Daffy Duck, Marvin Marsmann, Stinkdyret Pepe, Pip, og Speedy Gonzales.

## Referanser


## Eksterne lenker
* 
*
Janne Heltberg

**Janne Heltberg**  (født 5. desember i 1981) en norsk skuespillerinne og forfatter, kjent for Samurai Sikkerhet (2014),  Okkupert (2015), Kielergata (2018) og Heksejakt (2020). 

## Biografi
Heltberg har vært aktiv i teater, TV og film fra tidlig alder, med roller i Midt i smørøyet (NRK), Asylet (NRK) og spillefilmen Markus og Diana. 

Heltberg har utdannelse ved Teaterhøgskolen, Khio (2006–2010), som student på Teaterskolen spilte hun bl.a tittelrollen i Frank Wedekinds Lulu. 

Heltberg debuterte på Trøndelag Teater i 2010 som Peter i Shakespeares Romeo og Julie. Senere spilte hun Jenta i vår oppsetning av Fuglane av Tarjei Vesaas, Gina i komedien Alt er realtivt og den sentrale karakteren Elisabeth i von Horváths Tro håp og kjærlighet. Heltberg har også vært med på hovedscene-oppsetninger: Komedien Håndverkerne og Dickens’ Et juleeventyr.

## Referanser


## Eksterne lenker
*
Andrea Kirstine Kiærulf

**Andrea Kirstine Kiærulf til Holmegaard og Mølgaard** (1730–1806) var en dansk adelsdame og geheimerådinne. 

Hun fødtes på Halkær ved Nibe i Jylland som eneste barn av godseier og kanselliråd Søren Kiærulf (1693–1730) og Johanne Marie Benzon (1707–76). Et halvt år etter at Andrea Kirstine kom til verden, døde faren uten å etterlate sin lille familie noe. Moren tok heretter datteren med og flyttet til Aalborg. I 1735 arvet Andrea av farfaren Anders Mortensen Kiæulf (d. 1735) herregårdene Holmgaard i Skals Sogn ved Viborg og Mølgaard i Havbro Sogn ved Aalborg.

## Ekteskap
Hun forlovet seg med embetsmannen Henrich Henrichsen, som for å matche brudens status, selv fikk seg opphøyet i adelsstanden under navnet Hielmstierne i 1747. Samme år inngikk de ekteskap, hvoretter de jyske hovedgårdene ble solgt og paret slo seg ned i København. De flyttet inn i hans avdøde fars eiendom på Gammel Strand, og i 1781 flyttet de inn i en annen eiendom ved Frederiksholms Kanal. Somrene tilbrakte de på forskjellige gårder i behagelig kort avstand fra hovedstaden. 

Paret fikk fire barn, hvoraf kun deres førstefødte, Agnete Marie Hielmstierne ble voksen. Hielmstierne døde i eiendommen ved Frederiksholms Kanal i 1780. Hans hustru samme sted i 1806. De ble begge bisatte i en sarkofag av norsk marmor i St. Petri Kirkes Kapel. De tre barn som døde som små, ligger i krypten under.

## Referanser
Kiryat Moshe

**Kiryat Moshe** (hebraisk: קריית משה) er et nabolag i Jerusalem, oppkalt etter den britiske jødiske filantropen Moses Montefiore. Kiryat Moshe grenser til nabolaget Givat Shaul.
## Historie
Kiryat Moshe ble grunnlagt i 1923 finansiert av * Moses Montefiore Testimonial Fund* i London. Den var en av de hageforsteder som ble etablert i Jerusalem i 1920-årene, likesom Beit Hakerem, Talpiot, Rehavia og Bayit VaGan. De ble tegnet av den tyske jødiske arkitekt Richard Kauffmann, med frittstående familiehjem omgitt av hager og grønne friområder.

Fra begynnelsen av var Kiryat Moshe tiltenkt «hebraiske» poinerer, for blant annet kjøpmenn og denere lærere og bussjåfører, begge grupper av en viss prestisje i det nye jødiske samfunn siom vokste frem.  Kiryat Moshe var tenkt som et nasjonalreligiøst nabolag, med mange rabbinerer og leder av bevegelsen Mizrachi bosatt der.

## Kjente beboere
*Ben-Zion Dinur
*Yehuda Liebes, kabbalahlærd
*Meir Shalev
*Yitzhak Yaakov Yellin
*Ishay Ribo, singer-songwriter

## Referanser
Bezetha

**Bezetha** (hebraisk: **בית זיתא**), av Josephus kalt *den nye by* var en forstad til det gamle Jerusalem), nord og nordvest for Tempelet, bygd ved Antoniatårnet (nå nær ved  sionsøstrenes kloster og *Ecce Homo* på Via Dolorosa) og helt ut til og noe forbi Herodesporten i vest. 
## Beskrivelse
Til å begynne med var dette en del av byen som lå otenfor dens andre bymur, men under Herodes Agrippa Is tid ble den omsluttet av en nyere og tredje bymur. På Josephus' tid kunne den høyden Bezetha var bygd på skjelnes ved høydeforskjellen fra Antoniatårnet, som ble bygget på den andre siden av et dalsøkk (delvis fordypet i den hensikt) mellom Bezetha og nordsiden av Tempelhøyden. Topografiske kart viser i noen grad konturene av det som i oldtiden var mer markant.

Den amerikanske misjonær og oppdager James Turner Barclay kaller i sitt verk *The City of the Great King*, Zedekiahgrotten ved navnet «Mount Bezetha», altså etter høyden den ligger i.

The Holyland Model of Jerusalem viser Bezetha som ett av det første århunders Jerusalems fem hoveddistrikter.

## Historie
Tidlig under den første jødisk-romerske krig satte den romerske stattholder Cestius Gallus fyr på denne tynt befolkede delen av byen.

I moderne tid er Bezetha en del av det muslimske kvarter i Gamlebyen i Jerusalem.

## Referanser
Kafr ’Aqab

**Kafr 'Aqab** (arabisk: كفر عقب, hebraisk: כפר עקב) er det nordligste palestinsk-arabiske nabolaget i Øst-Jerusalem. Det ligg innenfor kommunegrensen til Jerusalem og to kilometer fra Ramallah.
  

Ifølge Palestinsk statistisk sentralbyrå hadde det i 2006 et folketall på 10&nbsp;411.

Selv om Kafr 'Aqab ble annektert likesom resten av Øst-Jerusalem av Israel og er under full israelsk kontroll, er nabolaget skilt fra Jerusalem av Israels sperremur på Vestbredden.  Med dette er Kafr 'Aqab i praksis en sørlig del av byområdet Ramallah. Videre grenser Kafr 'Aqab til Burqas marker i øst, al-Bireh i nord, Rafat og Qalandiya i vest, og Ar Ram, Qalandiya og Qalandiya Camp i sør.
 
## Referanser


## Eksterne lenker
*Velkommen til Kafr 'Aqab
Barndommens gate (roman)

**Barndommens gate** er en roman fra 1943 skrevet av Tove Ditlevsen.

Romanen handler om Ester, hennes familie og de fattige forholdene på Vesterbro på begynnelsen av 1930-årene. Vi følger situasjoner i Esters barndom, både når hun er fornøyd med venninnen Lisa og når hun er redd mannen med det røde skjegget. En københavnsk bakgårdsjentes tidligste ungdom beskrevet på godt og vondt og skildret med både varme og innlevelse helt frem til Esters voksne liv.

Romanen ble *[[Barndommens gate (film)|filmatisert]]* i 1986. Samme år ble Tove Ditlevsens kjente dikt med samme navn omskrevet av Anne Linnet, som også komponerte musikk til den. Diktet «Barndommens gate» ble skrevet i 1942, men romanen er ikke direkte skrevet i tilknytning til diktet.

Boken er utgitt flere ganger.

## Eksterne lenker
* Utgavene fra 1946, 1976, 1978, 2001, 2017 og 2019 hos Nasjonalbiblioteket.
Har Adar

**Har Adar** (hebraisk הר אדר), er en israelsk bosetning på den okkuperte Vestbredden. Bosetningen ble grunnlagt i 1982. Folketallet i 2007 var på 2700.

Bosetningen ligger nær Abu Ghosh og våpenstillstandslinjen fra 1949, omkring 15 kilometer vest for Jerusalem. Den blir, likesom de andre israelske bosetnigene på Vestbredden, regnet som ulovlig etter folkeretten. Den sperremuren/-gjerdet på Vestbredden forløper vest, nord og øst for Har Adar, og skiller dermed bosetningen fra resten av Vestbredden.

Om lag 600 palestinske arbeidere arbeider i Har Adar som dagpendlere. Lokalstyresmaktene i Har Adar har forbudt palestinarene å gå rundt i bosetnuingen på egen hånd, eller handle i butikken i Har Adar. Arbeiderne må kjøres rundt av sine arbeidsgivere dersom de har ærend.

## Referanser


## Eksterne lenker
*Har Adars nettside på hebraisk
Givat Shaul

**Givat Shaul** (hebraisk: גבעת שאול; arabisk; غفعات شاؤول) er et nabolag i Vest-Jerusalem. Nabolaget er nær Jerusalems vestlige innfartsområder, øst for nabolaget Har Nof og nord for  Kiryat Moshe. Givat Shaul ligger 820 meter over havet.
## Demografi
Befolkningen består av en blanding av harediske og religiøssionistiske jøder. I den nordligste delen av nabolaget dominerer harediene, og den sørlige, som grenser til Kiryat Moshe, bor det for det meste moderne ortodokse religiøse sionister.

I nord er hovegaten stengt for trafikk på sabbaten og jødiske helligdager. Her er det mange større synagoger, som Pressburg Yeshiva og nabolagssynagogen,  Zupnik-Ner Yisroel-synagogen og Ner Moshe.

## Kjente beboere
* Mordechai Eliyahu
* Aharon Tausig
* Avrohom Yitzchok Ulman
* Shlomo Wolbe
* Mordechai Zuckerman

## Referanser
Ofra

**Ofra** (hebraisk: עֹפְרָה) er en israelsk bosetning nord på den okkuperte Vestbredden. Den ligger langs hovedveien mellom Jerusalem og Nablus og har 3&nbsp;200 innbyggere (2010). 

Den ligger noe vest for stedet for den *Ofra* som nevnes i Bibelen (Josvas bok 18,23). 

Den ble opprettet av bevegelsen Gush Emunim i 1975. 

Bosetningen blir, likesom de andre israelske bosetninger på Vestbredden, ansett som ulovlig etter folkeretten. Ifølge menneskrettsorganisasjonen B'Tselem er meget av Ofra bygd på privateid palestinsk jord, noe som gjør den ulovlig også etter israelsk lov. 

Ofra ligger øst for Israels sperring på Vestbredden, omkring 25 kilometer fra våpenstillstandslinjen fra 1949.

## Referanser


## Eksterne lenker
* Nettside for Ofra
Bob Bergen

**Robert Bergen** (født 1964) er en amerikansk stemmeskuespiller.

Han er kjent for å være stemmen til Pip, Pelle Pigg, Marvin Marsmann, Speedy Gonzales og Sylvester Jr i *[[Looney Tunes]]*.

## Referanser


## Eksterne lenker
* 
* 
* 
*